《题常穆仲蘸碧》
宋代·许棐

舫样一亭小，依山复靠池。每来分席坐，须忆下湖时。

竹弄当窗影，花添蘸水枝。人间风浪恶，泛宅几天涯。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。